laion/Wikipedia-Exotic huggingface dataset:
QuarkXPress

QuarkXPress on küljendustarkvara, mille esimene versioon avalikustati 1987. aastal Quarki poolt, kes ka tänapäeval tegeleb selle tarkvara arendamise ja levitamisega. QuarkXPress oli 1990. aastatel de facto standard reklaami- ja trükitööstuses. Hiljem kaotas see oma koha Adobe InDesignile ja on muutunud sekundaarseks nišitooteks. Failitüübid on QXD, QXL, QXP, QXT. rastergraafika pilditöötlustarkvara vektorgraafika vektorgraafikatarkvara
Adobe InDesign

Adobe InDesign on ettevõtte Adobe Inc. tasuline küljendustarkvara, mis anti välja 1999. aastal. Adobe InDesign on reklaami- ja trükitööstuses üks tuntumaid küljendustarkvarasid, millega kujundatakse ja valmistatakse trükiks ette näiteks plakateid, flaiereid, brošüüre, ajakirju, ajalehti, esitlusi, raamatuid ja e-raamatuid. InDesign on Adobe PageMakeri järglane, mille Adobe omandas, ostes 1994. aasta lõpus Aldus Corporationi. (Freehand, Alduse konkurent Adobe Illustratorile, sai litsentsi Fontographeri tootjalt Altsysilt.) Adobe InDesigni failinimelaiend on INDD. rastergraafika pilditöötlustarkvara vektorgraafika vektorgraafikatarkvara
Abū al-Kindī

Abū-Yūsuf Ya’qūb ibn Ishāq al-Kindī (umbes 800 – umbes 870) oli araabia matemaatik, astronoom, filosoof ja loogik. Al-Kindī kirjutas üle 200 teose. Ta arendas Aristotelese loogikat, tundis hästi uusplatonismi teooriaid ja Pythagorase arvumüstikat. Tema raamat "Hindu numbrite kasutamise kohta" (830) aitas populariseerida araabia numbreid.
Kristjan Pütsep

Kristjan Pütsep (sündinud 11. veebruaril 1987 Tartus) on eesti filmiprodutsent ja muusik ansamblis Ilge Vateva. Ta lõpetas 2005. aastal Tartus Reiniku gümnaasiumi ning õppis aastatel 2006–2008 Balti Filmi- ja Meediakoolis filmimajandust ja -tootmist. 2008 "Sõjamäng" (dokumentaalfilm; produtsent ja helioperaator) 2012 "Seenelkäik" (mängufilm; tootmisassistent) 2013 "Rist ja viletsus" (dokumentaalfilm; produtsent) 2013 "Minut ja lammas" (dokumentaalfilm; produtsent ja helioperaator) 2014 "Meedik" (dokumentaalfilm; produtsent) 2015 "Äralend" (mängufilm; produtsent) 2016 "Räägitakse, et tomatid armastavad rokkmuusikat" (mängufilm; produtsent) 2016 "Bodom" (mängufilm; võttekohtade koordinaator) 2017 "Sangarid" (mängufilm; võttekohtade koordinaator) 2017 "November" (mängufilm; platsi administraator ja eriefektide korraldaja) 2017 "Mehetapja/Süütu/Vari" (mängufilm; platsi administraator, tootmisassistent, eriefektide korraldaja) 2018 "Võta või jäta" (mängufilm; pürotehnik) 2018 "Sirgala südamed" (dokumentaalfilm; produtsent) 2018 "Seltsimees laps" (mängufilm; eriefektid) 2018 "Põrgu Jaan" (mängufilm; eriefektid) 2019 "Tõde ja õigus" (mängufilm; eriefektid) 2019 "Jeesus juhatab Sind kiirteele" (mängufilm; peaprodutsent ja järeltöötluse produtsent) 2020 "Rain" (mängufilm; produtsent) 2021 "Öölapsed" (mängufilm; eriefektid) 2021 "Kingitus orbiidilt" (mängufilm; eriefektid) [1] [2] Kristjan Pütsepa ajaveeb Alasti Kino
Muusikatarkvara

Muusikatarkvara on spetsiaalselt muusika või heli loomiseks, salvestamiseks ja/või töötlemiseks loodud tarkvara (noodigraafika ja helitöötluse tarkvara). Muusikatarkvara on tihti loodud muusikariistvara (muusikainstrumendid, efektiprotsessorid, pillivõimendid jne) eeskujul virtuaalse riistvarana. Vt ka tarkvaraline emulatsioon. Muusikatarkvaral võib olla näiteks noodikirja-, MIDI-, sekventseri-, helisünteesi-, akustilise heli salvestamise ja töötlemise funktsioon. Nii-öelda virtuaalne helistuudio võib koondada paljud neist funktsioonidest üheks muusikatarkvara paketiks. Noodikirjutusprogrammid vastavad muusika valdkonnas sõnatekstitöötlusprogrammidele ja võimaldavad muusika üleskirjutamist arvuti abil. Valmis noote on võimalik välja trükkida või muuta MIDI-infoks. MIDI andmete mahamängimiseks on vajalik sekventser, mis võib koondada muuhulgas endas tarkvaralisi sämplereid ja/või süntesaatoreid jne. Sämplereid saab juhtida erinevate kontrollerite (klaviatuur, kitarr jne) abil. Arvuti, sekventserid, sekventseriga klahvpillid jne võimaldavad MIDI infot mängida, töödelda, salvestada, samuti muuta audioinfoks. Heliandmeid saab töödelda helitöötlusprogrammidega või riistvara abil. Heli saab sünteesida erinevate süntesaatoritega. Tänapäeval on paljudel klassikalistel riistvaralistel süntesaatoritel ka tarkvaralised vasted, siiski on riistvaralised süntesaatorid siiani kvaliteetsema heliga (kuna terve selleks ülesandeks loodud raudvara tegeleb antud ülesandega, tavaarvuti puhul on heli tekitamine ainult üks ülesannetest). Sünteesitud heli saab muundada heliandmeteks ning töödelda seda nagu akustilist heli. Akustilist heli võib tänapäeval salvestada otse arvuti kõvakettale. Suuremad helisalvestus- ja helitöötlusprogrammid võimaldavad sadade heliradade üheaegset salvestamist ja töötlemist. Salvestatud heli võib töödelda järgmiselt: muuta helikõrgust, heli kestust, heli koostist, lisada efekte jne. Nii-öelda virtuaalne helistuudio võib koondada kõik need funktsioonid üheks paketiks.  Pikemalt artiklis muusikainstrument  Pikemalt artiklis tarkvarasüntesaator Arturia Jupiter 8V Korg Legacy Collection Native Instruments FM8 Rob Papen Predator u-he Zebra 2.1 Vaata ka muusikainstrumentide loendit Ableton Live Apple Logic Studio Cakewalk Sonar Digidesign Pro Tools Steinberg Cubase Vaata tarkvaraliste helistuudiote loendit E-MU Emulator X EXS24 Sampler Motu Machfive Native Instruments Kontakt Steinberg Halion Vaata virtuaalsete sämplerite loendit Neve Classic Console Bundle Sonnox Native Oxford 6-pack SoundToys Native Effects V3 UAD LA-3A Waves Platinum Native Bundle Vaata pluginide loendit Digidesigns Amp Farm Native Instruments Guitar Rig Sound Technology Amplitube Waves GTR3 ... Vaata tarkvaraliste kitarriefektide loendit Propellerhead ReBirth (nüüdseks vabavara) Propellerhead Reason ... Vaata tarkvaraliste ainult muusika loomiseks mõeldud programmide loendit Helisalvestustarkvara Noodigraafika tarkvara Muusikatarkvara loend
Nuntsius

Nuntsius on paavsti diplomaatiline esindaja riikides, millega Pühal Toolil on ametlikud diplomaatilised suhted. Vastab erakorralise ja täievolilise suursaadiku ametiastmele. Teatud riikides on paavsti nuntsius automaatselt diplomaatilise korpuse vanem.
Jasselda

Jasselda on jõgi Euroopas. Jõgi algab Belovežje ürgmetsast soost, voolab valdavalt kakku ja itta läbi Polesje ning suubub vasakult Prõpjatsi.
.tc

.tc on Turksi ja Caicose Interneti tippdomeen. Domeen on kasutusel alates 1997. aastast.
Tsenturiaatsed komiitsid

Tsenturiaatsed komiitsid olid Vana-Rooma rahvakoosolek. Asutati Servius Tulliuse poolt. Valijad hääletasid tsenturiaatsetel komiitsidel sadakondade kaupa. Sadakonnad ei sisaldanud kõik sadat valijat ega olnud ka omavahel suuruselt võrdsed. Ratsanikke oli 18 sadakonda. Ülejäänud valijad olid jaotatud varandusliku seisundi järgi. Esimese klassi kõige jõukamad jalamehed moodustasid 80 sadakonda, järgnesid klassid teisest viiendani, kokku 94 sadakonda. Proletaarlased moodustasid ühe sadakonna, kokku oli sadakondi 193. Peale varanduse olid sadakonnad jaotatud igas klassis vanuse järgi, pooled sadakonnad koosnesid juunioridest, vanuses 17 kuni 45, pooled aga seenioridest, vanuses 46 ja enam.
Madagaskari hoovus

Madagaskari hoovus on hoovus India ookeanis. Algab Lõunapassaathoovusest, voolab piki Madagaskari idakallast lõunasse. Ühinedes Mosambiigi hoovusega moodustab Nõelaneeme hoovuse.
.sd

.sd on Sudaani Interneti tippdomeen. Domeen on kasutusel alates 1997. aastast. Domeeni registreerimine
.im

.im on Mani Interneti tippdomeen. Domeen on kasutusel alates 1996. aastast. 2006. aastal avati domeen registreerimistele kõikjalt maailmast. Domeen on populaarne ettevõtete seas, kes tegelevad kiirsuhtluse teenuste pakkumisega (inglise keeles instant messaging).
Vivien Wood

Vivien Wood (Vivienne Wood) on komöödianäitleja. The Happiest Days of Your Life (1950; pr Ibberton) The Belles of St. Trinian's (1954; prl Anderson; Vivienne Woodi nime all) The Green Man (1956; triojuht) Sissekanne IMDb-s
.in

.in on India Interneti tippdomeen. Domeen on kasutusel alates 1989. aastast.
.uz

.uz on Usbekistani Interneti tippdomeen. Domeen on kasutusel alates 1995. aastast.
.uy

.uy on Uruguay Interneti tippdomeen. Domeen on kasutusel alates 1990. aastast.
.um

.um oli Ühendriikide hajasaarte Interneti tippdomeen. Domeen eksisteeris aastatel 1997–2008. 2007. aastal teatas ICANN (Internet Corporation for Assigned Names and Numbers), et .um domeeni registreerimine on lõpetatud, kuna domeeni ei kasutatud enam ja selle eelmine haldaja tahtis kohustusest lahti saada. Varem sai .um domeeni omada 1230 dollari eest aastas (1200 $ – iga-aastane domeeni haldamine, 30 $ – iga-aastane registreerimismaks), kuid siis anti registreerimislehel – www.nic.um – teada, et uusi domeene registreerida ei ole võimalik. 2008. aasta 20. aprillil eemaldati .um "root zone'st" ja sellest ajast alates ei ole võimalik minna lehtedele nagu www.hotel.um või www.co.um. Ei ole teada kas tippdomeeni haldaja (University of Southern California Information Sciences Institute), kes palus ka domeeni eemaldamist root zone'st, maksab nende aadresside omanikele tagasi. Tippdomeen .um oli peamiselt mõeldud eksperimentaalseks kasutamiseks.
Frauenchiemsee

Frauenchiemsee ehk Fraueninsel on suuruselt teine kolmest Chiemsee järve saarest. Chiemsee on Baierimaa suurim järv. Järvel on kolm saart: Herrenchiemsee, Frauenchiemsee ja Krautinsel. Kolm saart moodustavad kokku Baierimaa väikseima valla – Chiemsee valla, mis kuulub Rosenheimi maakonda Ülem-Baieris (Oberbayern). Frauenchiemsee saare pindala on 15,5 ha. See on autovaba saar, millel elab umbes 150 alalist elanikku. Frauenchiemsee uhkuseks on Frauenchiemsee ehk Frauenwörthi klooster. Kloostri rajas Baieri kuningas Tassilo III 782. aastal. Klooster on tegev ka tänapäeval. Saarel on Alfred Jodli kenotaaf.
Ruila–Laitse tee

Ruila–Laitse tee (registrinumbriga 11161) on 5,8 km pikkune kõrvalmaantee Saue vallas. Tee saab alguse Ääsmäe–Kernu tee kuuendal kilomeetril Muusika ja Ruila küla piiril. Tee kulgeb läbi Muusika, Ruila ja Laitse küla ning lõpeb Ääsmäe–Haapsalu–Rohuküla maantee kümnendal kilomeetril Laitse külas, olles selle kaheksandal kilomeetril juba korra läbinud. Tee ületab ühe silla (Ruila sild üle Vasalemma jõe tee teisel kilomeetril) ja 2 truupi. Teele jääb kolm bussipeatust: Ruila kool, Ruila tee ja Laitse tee. Teega ristub neljandal kilomeetril Ääsmäe–Haapsalu–Rohuküla maantee, viiendal kilomeetril Munalaskme–Laitse tee. Tee on mustkattega. Tee klassi kohta andmed puuduvad. Kuni Ääsmäe–Haapsalu–Rohuküla maanteeni on liiklussagedus teel kuni 200 autot ööpäevas, edasi andmed puuduvad. Kiiruspiirangud on Ruila südames (50 ja 70 km/h). Teevalgustuse kohta andmed puuduvad. "Teeregister". Originaali arhiivikoopia seisuga 6. oktoober 2014. Vaadatud 10. oktoobril 2014. Maa-ameti kaardiserver
Ääsmäe–Kernu tee

Ääsmäe–Kernu tee (registrinumbriga 11406) on kõrvalmaantee Saue vallas. Tee pikkus on 10,1 km. Tee saab alguse Ääsmäe liiklussõlmes Ääsmäe külas (Saue vald) ning kulgeb läbi Ääsmäe, Tagametsa, Pällu, Muusika, Ruila, Allika, Metsanurga ja Kohatu küla. Tee lõpeb Tallinna–Pärnu–Ikla maantee 37. kilomeetril Kohatu külas (Saue vald). Tee ületab ühe silla (Kernu sild üle Vasalemma jõe tee kümnendal kilomeetril) ja kolme truupi. Teele jääb kolm bussipeatust: Muusika, Kääbaste ja Alliku. Muusika külas Kääbaste peatuse lähedal on loodus- ja arheoloogilise kaitse all olev Ukukivi, mis on Eesti suurim ohvrikivi (5,7 m kõrge ja ümbermõõduga ligi 38 m). Teega ristub esimesel kilomeetril Ääsmäe traktori tee, kuuendal kilomeetril Ruila–Laitse tee. Tee on mustkattega. Tee on klassita. Liiklussagedus teel on 200–500 autot ööpäevas. Kiiruspiirang on 60 km/h. Teevalgustus puudub.
PSD

PSD on mitme tähendusega lühend. .psd PSD ehk PhotoShop Document on levinud pilditöötlustarkvara Adobe Photoshop loodud faili algupärane faililaiend. Inglise keeles on PSD ka: portable/personal storage device - portatiivne kõvaketas programmable system device ehk 'programmeeritav süsteemiseade', vt Flash-ROM ja muutmälu (RAM) Program structure diagram - programmi struktuuridiagramm ehk Nassi–Shneidermani diagramm
Progeeria

Progeeria (Hutchinsoni-Gilfordi sündroom) on haigus, mis põhjustab raugastumist lapsepõlves. See on raske ja haruldane haigus. Lapsed näevad välja nagu raugad, juuksed hõrenevad, nahk kortsub, esineb kiilaspäisust, nägu kõhnub ja pungis silmad tungivad esile. Haigestunud lapsed vananevad 6–8 korda kiiremini kui tavalised inimesed. Kui 8-kuuselt tundub laps veel terve, siis 3-aastasel on haigus juba välja kujunenud. Nad surevad tavaliselt südameinfarkti või ajurabandusse. Euroopas on ligikaudu 22 ja kogu maailmas 142 registreeritud progeeriahaiget last. Sellise lapse keskmine eluiga on 13 aastat. Haigestumise võimalus on 1:8 000 000. Haigus tekib tavaliselt embrüonaalse arengu varastel staadiumitel ning ei pärandata vanemalt lapsele. Rasvkiht puudub. Haigust diagnoosida aitab rangluu ja käelaba röntgenuuring. Haiguse põhjus on geneetiline mutatsioon. Prantsusmaa ja Itaalia teadlased avastasid, et organism ei saa rakutuuma tasemel normaalseks funktsioneerimiseks vajalikku proteiini. Hayley: The Child Who Is Older Than Her Grandmother "Information Progeria". Originaali arhiivikoopia seisuga 20.02.2012. Vaadatud 30.01.2012. Videod
.pe

.pe on Peruu Interneti tippdomeen. Domeen on kasutusel alates 1991. aastast. 2022. aasta aprilli seisuga on tippdomeeni ja selle alamdomeenide alla registreeritud üle 140 000 veebisaidi. Punto.pe (vaadatud 4. aprillil 2022)
.tj

.tj on Tadžikistani Interneti tippdomeen. Domeen on kasutusel alates 1995. aastast.
.ma

.ma on Maroko Interneti tippdomeen. Domeen on kasutusel alates 1993. aastast.
Legasteenia

Legasteenia on aju orgaaniline iseärasus, mille puhul laps ei suuda lugema või õigesti kirjutama õppida. Esimesed märgid ilmnevad juba enne kooli, just enne lugemisoskuse omandamist. Need lapsed pole võimelised tähti ega silpe kokku panema ega ka sõnu silpideks tegema. Igasugune häire pole veel legasteenia. Kui laps kirjutab S või P tagurpidi, tuleb spetsialistidega välja selgitada põhjused, miks ta nii teeb. Paljudel juhtudel on tegemist päris tavalise lapsega ja kõik möödub kenasti. Kaua peeti seda lapse käitumishäireks ja ei osatud midagi peale hakata peale tõrelemise. 10% lastest pole võimelised lugema ja õigesti kirjutama õppima. Pideva depressiooni all kannatav laps võib sattuda raskesse seisundisse, kaasõpilaste pilkamis- ja naeruobjektiks. Legasteenia tarvis on spetsiaalsed testid, mida kasutavad diagnoosimisel spetsialistid koos vanemate või õpetajatega. Lai valik õppeprogramme Saksamaal puudutab just igapäevase elu materjale, kuidas toime tulla ühes või teises olukorras, eriti lugemise osas. Spetsiaalsed programmid annavad tulemusi 2–4 aasta jooksul. Raviga tuleb olla järjekindel ja läheneda lapsele individuaalselt.
.dk

.dk on Taani Interneti tippdomeen. Domeen on kasutusel alates 1987. aastast. 2021. aasta seisuga oli domeenile registreeritud üle 1,3 miljoni saidi. Domeeni registreerimise sait
.dj

.dj on Djibouti Interneti tippdomeen. Domeen on kasutusel alates 1996. aastast.
.jo

.jo on Jordaania Interneti tippdomeen. Domeen on kasutusel alates 1994. aastast.
Jordaania dinaar

Jordaania dinaar (araabia keeles دينار أردني) on Jordaania rahaühik. Selle valuutakood on JOD. Dinaar jaguneb 10 dirhemiks ja 100 piastriks või qirsh'iks. Käibel on 1-, 5-, 10-, 20- ja 50-dinaarised paberrahad ning 0,5- ja 1-qirsh'ised, 2,5-, 5-, 10-piastrised ning 0,25-, 0,5 ja 1-dinaarised mündid.
India ruupia

India ruupia (hindi keeles रुपया) on India rahaühik. India ruupia valuutakood on INR. Kõikidel India pangatähtede esiküljel on Mahatma Gandhi portree, tagakülgedel on erinevad motiivid 1000 ruupiat 500 ruupiat 100 ruupiat 50 ruupiat 20 ruupiat 10 ruupiat 5 ruupiat 5 ruupiat 2 ruupiat 1 ruupia 50 paiset Ruupia galerii inglise keeles
Maroko vapp

Maroko vapp on Maroko riigivapp. Vapp on kasutusel alates 14. augustist 1957.
Assiuti kubernerkond

Assiuti kubernerkond (araabia keeles محافظة أسيوط) on 1. järgu haldusüksus Egiptuses. http://www.citypopulation.de/Egypt-Cities.html https://www.citypopulation.de/Egypt-Cities.html
Sonaat

Sonaat on instrumentaalmuusika žanr. Sonaat on soolopillile (saatega või ilma) kirjutatud sonaaditsükkel. Sonaadil on tavaliselt kolm osa: osa on sonaadivormis ja kiires tempos osa on aeglases tempos, tihti variatsioonivormis osa on kiire, tavaliselt rondovormis Sonaate nimetatakse soolopilli järgi: klaverisonaat viiulisonaat tšellosonaat flöödisonaat klarnetisonaat kitarrisonaat ... 16. sajandi lõpus (hilisrenessansi perioodil) tähistati Itaalias sõnaga sonata (itaalia keeles sonare 'kõlama') lihtsalt intrumentaalpala. Sellel ei olnud mingit kindlat vormi ja see sarnanes teise tolleaegse instrumentaalžanri, kantsooniga. Barokiajastul nimetati sonaadiks teost ansamblile. Algul koosnes mitmest erineva karakteriga lõigust, hiljem mitmest iseseisvast osast. 17. sajandi lõpuks kujunes välja kaks sonaaditüüpi: kirikusonaat ja kammersonaat. Kirikusonaat oli neljaosaline (osade tempod aeglane-kiire-aeglane-kiire), kammersonaat koosnes sissejuhatusest ja kahest kuni neljast tantsulise iseloomuga osast. Kammersonaat sarnaneb tantsusüidiga. Klassikalised näited mõlemast sonaaditüübist lõi Arcangelo Corelli.
Afganistani vapp

Afganistani vapp on Afganistani riigivapp. Pärast Talibani võimule naasmist augustis 2021 taastati riigivapina aastatel 1996–2021 kasutusel olnud vapp. 2021. aastal aset leidnud Talibani võimu taastamisele eelnenud ajal kasutatud vapp oli kasutusel 2002. aastast (2004 tehti väikesed muudatused). Afganistani Islamivabariigi vapil (oli kasutusel aastatel 2002–2021) on kujutatud stiliseeritud mošeed mihrabi (palveorva) ja minbariga (kantsliga). Kummalgi küljel on vardas Afganistani värvides lipp. Vapi ümber on nisupeadest pärg. All on lint, millele on kirjutatud "Afganistan". Üleval, kus viljapead kokku saavad, on araabia keeles kirjutatud šahada (usutunnistus): "Ei ole jumalat peale Jumala ja Muḩammad on Jumala saadik." Mošee kupli kohal on kiri: "Allāhu akbar" ("Jumal on suur"). Mošee all on hidžra aastaarv 1298 (Gregoriuse kalendri aasta 1919), mis tähistab Suurbritannia alt iseseisvumise aastat.
Korvpall 2008. aasta suveolümpiamängudel

Korvpall 2008. aasta suveolümpiamängudel toimus 9.–24. augustini Wukesongi Kultuuri- ja Spordikeskuses Pekingis Hiinas. Olümpiamängude korvpalliturniiril jagati välja kaks komplekti medaleid: Mehed (osales 12 võistkonda) Naised (osales 12 võistkonda) Eelmiste 2004. aasta Ateena olümpiamängude kolm paremat meeskonda olid: Olümpiavõitja: Argentina Hõbemedal: Itaalia Pronksmedal: USA Hiina ja Hispaania mäng lõppes normaalajal viigiga 72:72. Lisaajal sai võidu Hispaania 85:75. Olümpiavõitja USA Hõbemedal Hispaania Pronksmedal Argentina 4. koht Leedu 5. koht Kreeka 6. koht Horvaatia 7. koht Austraalia 8. koht Hiina 9. koht Venemaa 10. koht Saksamaa 11. koht Iraan 12. koht Angola Ametlikud tulemused Eelmiste 2004. aasta Ateena olümpiamängude kolm paremat naiskonda olid: Olümpiavõitja: USA Hõbemedal: Austraalia Pronksmedal: Venemaa Brasiilia ja Lõuna-Korea mängus jäi normaalajal tulemus viiki 55:55. Lisaajal võitis Lõuna-Korea 68:62. Olümpiavõitja USA Hõbemedal Austraalia Pronksmedal Venemaa 4. koht Hiina 5. koht Hispaania 6. koht Valgevene 7. koht Tšehhi 8. koht Lõuna-Korea 9. koht Läti 10. koht Uus-Meremaa 11. koht Brasiilia 12. koht Mali Ametlikud tulemused Peking 2008 koduleht
Ulama

Ulama ehk ulema (araabia keeles علماء ‘ulamā' ; mitmus sõnast عالِم ‘ālim' , 'õpetlane') on islami seadusetundjate või õpetlaste kogu islamimaades. Teises tähenduses on ulama islamiteadlane, kes kuulub seadusetundjate või õpetlaste kogusse. Ulamad tegutsevad juriidiliste nõuandjatena, kohtunikena jne, jagunedes imaamideks, muftideks ja kaadideks.
Nikita Mihhalkov

Nikita Sergejevitš Mihhalkov (Никита Сeргеевич Михалков; sündinud 21. oktoobril 1945 Moskvas) on vene filmilavastaja, -näitleja, -stsenarist, -produtsent ja ühiskonnategelane. Tema lavastatud film "Päikesest rammestunud" on saanud parima võõrkeelse filmi Oscari. Nikita Mihhalkov on Venemaa Kinematografistide Liidu esimees ja Venemaa Kultuurifondi president. 2007 – valiti Venemaa Kunstide Akadeemia auliikmeks Nikita Mihhalkovi aadlisoost isa Sergei Mihhalkov oli lastekirjanik, Nõukogude Liidu ja Venemaa hümni sõnade autor. Ema Natalja Kontšalovskaja oli maalikunstnik Pjotr Kontšalovski tütar ja Vassili Surikovi lapselaps. Nikita Mihhalkovi vend Andrei Kontšalovski on samuti tuntud filmirežissöör. Nikita Mihhalkov on teist korda abielus. Abielust näitleja Anastassija Vertinskajaga on tal poeg Semjon. Abielust Tatjana Mihhalkovaga on tal kolm last. Tütar Anna on filminäitleja ja -produtsent, poeg Artjom on filminäitleja, -režissöör ja telesaatejuht, noorim tütar Nadežda on filminäitleja ja -produtsent. Михалков, Никита Lentapedias Nikita Mihhalkov – Vene filmikunsti suur erak, SL Õhtuleht 21. oktoober 2005 Andres Laasik. Mihhalkov rammestab teist korda päikesega. Eesti Päevaleht. 26. aprill 2010
Tabasco kaste

Tabasco kaste on vürtsikas kaste, mis on nime saanud Mehhiko osariigi järgi. Esialgu valmistati kastet vaid tabasco piprast, äädikast ja soolast. Praegu toodetakse sama kaubamärgi all mitmesuguseid erinevaid kastmeid.
Tabasco osariik

Tabasco osariik on osariik Mehhiko idaosas Guatemala ja Mehhiko lahe osa Campeche lahe vahel. Kirdesse jääb Yucatáni poolsaar. Suurem osa Tabascost paikneb Mehhiko lahe äärsel rannikumadalikul. Osariigi pindala on 24 731 km². Rahvaarv oli 2010. aasta rahvaloenduse järgi 2 238 603. 2000. aasta rahvaloenduse järgi oli rahvaarv 1 891 829. Maastik on troopiline soo. Kliima on soe ja niiske. Piirkond on sademeterohke; 2007. aasta sügisel jäi paduvihmadest tingitud üleujutuses vee alla umbes 70–80% osariigi alast. Pealinn on Villahermosa. Tabasco osariik on jagatud 17 vallaks. Kasvatatakse kakaopuud, banaani, kookospalmi ja suhkruroogu. Tabasco tähtsaim majandusharu on naftatööstus. Toodetakse suures koguses naftat ja maagaasi ning töödeldakse naftat. Pärast nafta- ja gaasivarude avastamist 1960. aastatel on Tabasco üks Mehhiko tähtsamaid naftaosariike. Osariiki külastavad ka turistid. 3000 aastat tagasi oli piirkond olmeekide keskus. Tabasco osariik loodi 1824. aastal. Osariigi tuntumad turismiobjektid on olmeekide ja maiade asustuse varemed La Ventas ja Comalcalcos. Tabasco osariigi lipp Información por entidad. Tabasco Tabasco osariigi koduleht
Yucatáni osariik

Yucatáni osariik on osariik Mehhiko idaosas, Yucatáni poolsaarel Atlandi ookeani rannikul. Yucatáni osariik on loodud 1824. aastal. Osariigis asuvad ühed kuulsamad maajade linnavaremed Chichén Itzá ja Uxmal. Yucatáni osariik on jagatud 106 kohalikuks omavalitsusüksuseks. Yucatáni väin Número de habitantes - Yucatán Yucatáni osariigi koduleht
Bassklarnet

Bassklarnet on klarnetite perekonda kuuluv puupuhkpill. Bassklarnet on tavaliselt B♭-häälestusega pill. See tähendab, et bassklarnet on transponeeriv instrument, kus noodikirjas märgitu kõlab suur sekund madalamalt: C asemel kõlab b♭. On olemas ka C- (kõlab puhas oktav kirjutatust madalamalt) ja A- (kõlab puhas oktav + väike terts kirjutatust madalamalt) bassklarneteid. Need on väga harva kasutatavad mudelid. Eric Dolphy Willem Breuker Benny Maupin Gunter Hampel Wollie Kaiser Gianluigi Troves John Surman Louis Sclavis Michel Pilz Michel Portal Meelis Vind World Bass Clarinet Foundation Foto Bassklarnetite Koorist Maailma bassklarnetistide kokkutulekult (World Bass Clarinet Convention) 2005. aastal The clarinet family Edmund Welles Rocco Parisi Sqwonk Harry Sparnaay Intervjuu Marco Mazziniga (hispaania keeles) Renate Rusche-Staudinger
Helipilt

Helipilt ehk kõlapilt, argikeeles ka saund (ingliskeelsest sõnast sound), on helile, pillile, helisalvestisele või ansamblile iseloomulik kõla.